9. การจัดการ

9.1 MBK มีโครงสร้างการจัดการดังนี้

การจัดการ

คณะกรรมการ

คณะกรรมการของ MBK มีจำนวน 4 ชุด ดังนี้

1) คณะกรรมการบริษัท

2) คณะกรรมการตรวจสอบ

3) คณะกรรมการบริหาร

4) คณะกรรมการสรรหาและพิจารณาค่าตอบแทน

1) คณะกรรมการบริษัท

รายชื่อและตำแหน่งของคณะกรรมการบริษัท

  1. ท่านผู้หญิงชนัตถ์ ปิยะอุย ประธานกรรมการ

  2. นายบันเทิง ตันติวิท รองประธานกรรมการ

  3. ศาสตราจารย์ไพจิตร โรจนวานิช กรรมการอิสระ และประธานกรรมการตรวจสอบ

  4. นางประคอง ลีละวงศ์ กรรมการอิสระ และกรรมการตรวจสอบ

  5. ร้อยตำรวจโทฉัตรชัย บุญยะอนันต์ กรรมการอิสระ และกรรมการตรวจสอบ

  6. นางผาณิต พูนศิริวงศ์ กรรมการอิสระ และกรรมการตรวจสอบ

  7. นายศุภเดช พูนพิพัฒน์ กรรมการ

  8. นายชนินทธ์ โทณวณิก กรรมการ

  9. นายปิยะพงศ์ อาจมังกร กรรมการ

  10. นายสุเวทย์ ธีรวชิรกุล กรรมการ และกรรมการผู้อำนวยการ

  11. นายเขมภัทร นิสสัยสรการ กรรมการ และรองกรรมการผู้อำนวยการสายพัฒนาธุรกิจ

  12. นายหัชพงศ์ โภคัย กรรมการ

  13. นายอติพล ตันติวิท กรรมการ

  ขอบเขตและอำนาจหน้าที่ของคณะกรรมการบริษัท

  1.คณะกรรมการมีอำนาจหน้าที่รับผิดชอบจัดการงานทั้งปวงของบริษัทให้เป็นไปตามกฎหมายวัตถุประสงค์และข้อบังคับของบริษัทรวมทั้งมติของที่ประชุมผู้ถือหุ้น

 2. คณะกรรมการมีอำนาจมอบหมายให้กรรมการคนใดคนหนึ่ง หรือหลายคน หรือบุคคลอื่นกระทำการอย่างใดอย่างหนึ่งแทนคณะกรรมการได้

 3. ชื่อและจำนวนกรรมการซึ่งมีอำนาจลงลายมือชื่อแทนบริษัท คือ 

 3.1 ท่านผู้หญิงชนัตถ์ ปิยะอุย นายชนินทธ์ โทณวณิก นายปิยะพงศ์ อาจมังกร นายหัชพงศ์ โภคัย นายสุเวทย์ ธีรวชิรกุล นายอติพล ตันติวิท กรรมการสองคนในหกคนลงลายมือชื่อร่วมกันและประทับตราสำคัญของบริษัท กระทำการแทนบริษัทได้ทุกกรณี

 3.2 การขออนุญาต หรือมีหนังสือแจ้งความประสงค์ก่อสร้าง ดัดแปลง รื้อถอน เคลื่อนย้ายและใช้หรือเปลี่ยนการใช้อาคาร การฟ้องอรรถคดีต่อศาล การทำคำให้การต่อสู้คดี และการเรียกบุคคลที่เกี่ยวข้องเข้ามาเป็นโจทก์หรือจำเลยร่วม การขอรับชำระหนี้ในคดีฟื้นฟูกิจการ คดีล้มละลาย การบังคับคดี การแจ้งความร้องทุกข์ต่อพนักงานสอบสวน และการถอนการดำเนินการทั้งปวงดังกล่าวข้างต้น การขออนุญาตใช้และระงับการใช้ไฟฟ้า น้ำประปา การสื่อสารทุกชนิดการขออนุญาตต่างๆ ต่อหน่วยงานของรัฐ หรือรัฐวิสาหกิจ และการทำหรือเลิกนิติกรรม-สัญญา เกี่ยวกับการขออนุญาตดังกล่าวกับหน่วยงานของรัฐ หรือรัฐวิสาหกิจ การรับรองสำเนาเอกสารต่างๆ ให้นายสุเวทย์ ธีรวชิรกุล และนายเขมภัทร นิสสัยสรการ ลงลายมือชื่อร่วมกันและประทับตราสำคัญของบริษัทมีอำนาจกระทำการแทนบริษัทได้

 3.3 ข้อจำกัดของกรรมการคือในการรับค้ำประกันหนี้สิน ความรับผิดและการปฏิบัติตามสัญญาของบุคคลอื่น บริษัทจะเข้าทำนิติกรรมสัญญาได้ต่อเมื่อที่ประชุมคณะกรรมการมีมติอนุมัติเป็นรายๆไป หากได้กระทำไปโดยฝ่าฝืนข้อกำหนดดังกล่าวย่อมไม่ผูกพันบริษัทเว้นแต่ที่ประชุมคณะกรรมการจะให้สัตยาบัน

4. คณะกรรมการมีอำนาจกำหนด และแก้ไขเปลี่ยนแปลงชื่อกรรมการซึ่งมีอำนาจลงลายมือชื่อผูกพันบริษัท 

  วาระการดำรงตำแหน่งของกรรมการ

1.
ในการประชุมสามัญประจำปีทุกครั้งให้กรรมการหนึ่งในสามของจำนวนกรรมการทั้งหมดพ้นจากตำแหน่ง
ถ้าจำนวนกรรมการที่จะพ้นจากตำแหน่งไม่อาจแบ่งออกให้ตรงเป็นสามส่วนได้ก็ให้ออกโดยจำนวนใกล้ที่สุดกับส่วนหนึ่งในสาม

การพ้นจากตำแหน่งของกรรมการตามวรรคหนึ่งในปีแรก และปีที่สอง ให้ใช้วิธีจับฉลาก ส่วนในปีต่อๆ
ไปให้กรรมการซึ่งอยู่ในตำแหน่งนานที่สุดเป็นผู้พ้นจากตำแหน่ง
หากในคราวใดมีกรรมการหลายคนอยู่ในตำแหน่งมานานเท่าๆ
กันเป็นจำนวนมากกว่าจำนวนกรรมการที่ต้องพ้นจากตำแหน่งในคราวนั้น
ให้กรรมการดังกล่าวพ้นจากตำแหน่งโดยใช้วิธีจับฉลาก ทั้งนี้
กรรมการซึ่งพ้นจากตำแหน่งตามวาระดังกล่าวอาจได้รับเลือกตั้งให้กลับมารับตำแหน่งอีกได้

  2. นอกจากการพ้นตำแหน่งตามวาระ กรรมการพ้นจากตำแหน่งเมื่อ

  (1) ตาย

  (2) ลาออกโดยทำเป็นหนังสือยื่นต่อบริษัท

  (3) ขาดคุณสมบัติหรือมีลักษณะต้องห้ามตามกฎหมาย

(4)
ที่ประชุมผู้ถือหุ้นมีมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่เข้าประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
โดยผู้ถือหุ้นที่เข้าประชุมและมีสิทธิออกเสียง

  (5) ศาลมีคำสั่งให้ออก

3.
ถ้าตำแหน่งกรรมการว่างลงเพราะเหตุอื่นนอกจากถึงคราวออกตามวาระให้คณะกรรมการเลือกผู้ซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมกรรมการคราวถัดไปด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
เว้นแต่วาระของกรรมการที่ว่างลงจะเหลือน้อยกว่าสองเดือน

4. ในกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุมได้
กรรมการที่เหลืออยู่จะทำการในนามของคณะกรรมการได้เฉพาะการจัดให้มีการประชุมผู้ถือหุ้น
เพื่อเลือกตั้งกรรมการแทนตำแหน่งที่ว่างทั้งหมดเท่านั้น

5. กรรมการซึ่งได้รับเลือกตั้งให้ดำรงตำแหน่งแทนตามข้อ 3 และ 4
ให้อยู่ในตำแหน่งได้เพียงเท่าวาระที่ยังเหลืออยู่ของกรรมการที่ตนแทนเท่านั้น

2) คณะกรรมการตรวจสอบ

รายชื่อและตำแหน่งของคณะกรรมการตรวจสอบและเลขานุการคณะกรรมการตรวจสอบ

  1. ศาสตราจารย์ไพจิตร โรจนวานิช กรรมการอิสระ และประธานกรรมการตรวจสอบ

  2. นางประคอง ลีละวงศ์ กรรมการอิสระ และกรรมการตรวจสอบ

  3. ร้อยตำรวจโทฉัตรชัย บุญยะอนันต์ กรรมการอิสระ และกรรมการตรวจสอบ

  4. นางผาณิต พูนศิริวงศ์ กรรมการอิสระ และกรรมการตรวจสอบ

  5. นางสาวยุพาพรรณ์ ปริตรานันท์ เลขานุการคณะกรรมการตรวจสอบ

  6. นางชัชมาศ เหลืองศักดิ์ศรี ผู้ช่วยเลขานุการคณะกรรมการตรวจสอบ

  ขอบเขตการปฏิบัติหน้าที่ของคณะกรรมการตรวจสอบ

  กำกับดูแลให้บริษัทมีระบบการควบคุมภายในที่เหมาะสมและมีประสิทธิภาพ

  หน้าที่และความรับผิดชอบของคณะกรรมการตรวจสอบ

  1. ดูแลให้บริษัทมีระบบการควบคุมภายในที่เหมาะสมและมีประสิทธิภาพ

  2. ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

  3. พิจารณาคัดเลือก ทบทวน และเสนอแต่งตั้งผู้สอบบัญชีภายนอกของบริษัท

4. ดูแลให้บริษัทปฏิบัติตามข้อกำหนด และกฎหมายที่เกี่ยวข้อง
และดูแลไม่ให้เกิดความขัดแย้งทางผลประโยชน์

5.
ดูแลให้ฝ่ายจัดการมีการแก้ไขข้อบกพร่องที่ตรวจสอบและเร่งรัดให้หน่วยงานที่เกี่ยวข้องแก้ไขข้อบกพร่องนั้น

6. สอบทานหลักฐานการไต่สวนภายใน เมื่อมีข้อสงสัยว่ามีการทุจริต
หรือมีความบกพร่องที่สำคัญในระบบการควบคุมภายใน และนำเสนอคณะกรรมการบริษัทพิจารณาต่อไป

7. สั่งการ และสอบทานหลักฐานหากมีข้อสงสัยว่าอาจมีการฝ่าฝืนกฎหมาย หรือข้อกำหนดใดๆ
ของตลาดหลักทรัพย์ ซึ่งมีหรืออาจมีผลกระทบต่อฐานะการเงิน และผลการดำเนินงานของ
บริษัทอย่างมีนัยสำคัญ

8. เสนอแนะให้ผู้สอบบัญชีภายนอกสอบทาน
หรือตรวจสอบรายการที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

9. พิจารณาทบทวนแผนการตรวจสอบประจำปีของบริษัทร่วมกับสายตรวจสอบภายใน
และผู้สอบบัญชีภายนอก

10. การรายงานกิจกรรมเมื่อสิ้นสุดปีการเงิน
ให้คณะกรรมการตรวจสอบจัดทำรายงานคณะกรรมการตรวจสอบแยกจากรายงานของคณะกรรมการบริษัท
และเปิดเผยไว้ในรายงานประจำปีของบริษัทโดยประธานคณะกรรมการตรวจสอบต้องลงนามในรายงาน

11. ภารกิจอื่นๆ ตามที่คณะกรรมการบริษัทมอบหมาย

12. หน้าที่และความรับผิดชอบตามที่ตลาดหลักทรัพย์หรือ ก.ล.ต. กำหนด

  วาระการดำรงตำแหน่งของคณะกรรมการตรวจสอบ

ประธานกรรมการตรวจสอบ
และกรรมการตรวจสอบดำรงตำแหน่งตามวาระการดำรงตำแหน่งของคณะกรรมการบริษัท

3) คณะกรรมการบริหาร

รายชื่อและตำแหน่งของคณะกรรมการบริหารและเลขานุการคณะกรรมการบริหาร

  1. นายบันเทิง ตันติวิท ประธานกรรมการบริหาร

  2. นายศุภเดช พูนพิพัฒน์ รองประธานกรรมการบริหาร

  3. นายปิยะพงศ์ อาจมังกร กรรมการบริหาร

  4. นายสุเวทย์ ธีรวชิรกุล กรรมการบริหาร

  5. นายเขมภัทร นิสสัยสรการ กรรมการบริหาร

  6. นางสาวดารารัตน์ หอมรสสุคนธ์ เลขานุการคณะกรรมการบริหาร

ขอบเขตการปฏิบัติหน้าที่ของคณะกรรมการบริหาร

  กำกับดูแลการบริหารจัดการให้เป็นไปตามนโยบายของคณะกรรมการบริษัท

  หน้าที่และความรับผิดชอบคณะกรรมการบริหาร

1. นำเสนอนโยบาย กลยุทธ์การบริหารจัดการในการดำเนินธุรกิจของบริษัทต่อคณะกรรมการบริษัท

2.
กำกับดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

3. พิจารณาความเหมาะสมของโครงการลงทุนต่างๆ เสนอต่อคณะกรรมการบริษัท

4. การบริหารความเสี่ยงของกิจกรรมทางการเงินหรือการลงทุนในโครงการต่างๆ
ของบริษัทโดยการกำหนดนโยบายการบริหารความเสี่ยงรวมถึงการติดตามและประเมินผล
เพื่อเสนอต่อคณะกรรมการบริษัท

5. พิจารณาความเหมาะสมของแผนธุรกิจและงบประมาณประจำปี
ก่อนนำเสนอขออนุมัติคณะกรรมการบริษัท

6. พิจารณาเกี่ยวกับโครงสร้างบริษัท (Organization Chart)
อำนาจดำเนินการโครงสร้างเงินเดือน
และผลตอบแทนประจำปีของพนักงานและผู้บริหารก่อนนำเสนอขออนุมัติจากคณะกรรมการบริษัท

7.
ดูแลให้การบริหารจัดการเป็นไปตามข้อกำหนดของกฎหมายและไม่เกิดความขัดแย้งทางผลประโยชน์

  8. ควบคุมดูแลการบริหารจัดการของคณะอนุกรรมการชุดต่างๆ

  9. ภารกิจอื่นๆ ตามที่คณะกรรมการบริษัทมอบหมาย

4) คณะกรรมการสรรหาและพิจารณาค่าตอบแทน

รายชื่อและตำแหน่งของคณะกรรมการสรรหาและพิจารณาค่าตอบแทนและเลขานุการคณะกรรมการสรรหาและพิจารณาค่าตอบแทน

  1. ท่านผู้หญิงชนัตถ์ ปิยะอุย ประธานกรรมการสรรหาและพิจารณาค่าตอบแทน

  2. ศาสตราจารย์ไพจิตร โรจนวานิช กรรมการสรรหาและพิจารณาค่าตอบแทน

  3. นายศุภเดช พูนพิพัฒน์ กรรมการสรรหาและพิจารณาค่าตอบแทน

  4. นายเกษมสุข จงมั่นคง เลขานุการคณะกรรมการสรรหาและพิจารณาค่าตอบแทน

ขอบเขตการปฏิบัติหน้าที่ของคณะกรรมการสรรหาและพิจารณาค่าตอบแทน

สรรหาและกำหนดค่าตอบแทนสำหรับตำแหน่งกรรมการ และกรรมการผู้อำนวยการ

หน้าที่และความรับผิดชอบของคณะกรรมการสรรหาและพิจารณาค่าตอบแทน

1. สรรหาผู้ที่เห็นสมควรดำรงตำแหน่งกรรมการบริษัท
และนำเสนอคณะกรรมการบริษัทเพื่อพิจารณาอนุมัติหรือนำเสนอที่ประชุมผู้ถือหุ้นแล้วแต่กรณี

2. สรรหาและพิจารณาค่าตอบแทนของผู้ที่เห็นสมควรดำรงตำแหน่งกรรมการผู้อำนวยการ
โดยพิจารณาจากหน้าที่ความรับผิดชอบ สถานะทางการเงินของบริษัท
และระดับอัตราค่าตอบแทนซึ่งเปรียบเทียบได้กับเกณฑ์มาตรฐานอุตสาหกรรมและนำเสนอคณะกรรมการบริษัทเพื่อพิจารณาอนุมัติ

3. พิจารณาผลการปฏิบัติงานของกรรมการผู้อำนวยการในแต่ละปี
เพื่อนำเสนอขออนุมัติปรับอัตราเงินเดือนหรือผลประโยชน์อื่นใดจากคณะกรรมการบริษัท

4. ภารกิจอื่นๆ ตามที่คณะกรรมการบริษัทมอบหมาย

ผู้บริหารระดับสูง

ผู้บริหารระดับสูงของ MBK ประกอบด้วย

  1. นายสุเวทย์ ธีรวชิรกุล กรรมการผู้อำนวยการ

  2. นายเขมภัทร นิสสัยสรการ รองกรรมการผู้อำนวยการสายพัฒนาธุรกิจ

  3. นายพงษ์ศักดิ์ ศัพทเสน รองกรรมการผู้อำนวยการสายปฏิบัติการ

  4. นายกมล รมเยศ รองกรรมการผู้อำนวยการสายกฎหมาย

  5. นายเกษมสุข จงมั่นคง รองกรรมการผู้อำนวยการสายการเงินและบริหาร

  6. นางสาวยุพาพรรณ์ ปริตรานันท์ ผู้ช่วยกรรมการผู้อำนวยการสายตรวจสอบภายใน

การสรรหากรรมการและผู้บริหาร

บริษัทมีวิธีการในการคัดเลือกบุคคลที่ได้แต่งตั้งหรือจะแต่งตั้งเป็นกรรมการโดยผ่านคณะกรรมการสรรหา
ในคณะกรรมการจะมีกรรมการที่มาจากผู้ถือหุ้นรายใหญ่แต่ละกลุ่มเป็นจำนวนรวม 7 ท่าน
ซึ่งในการแต่งตั้ง กรรมการนั้นผู้ลงทุนรายย่อยมีสิทธิในการแต่งตั้งกรรมการ

­โดยบริษัทฯ ได้กำหนดวิธีการในการแต่งตั้งกรรมการไว้ในข้อบังคับด้วยดังนี้

1. กรรมการของบริษัทฯ จะมีจำนวนเท่าใด ให้เป็นไปตามที่ที่ประชุมผู้ถือหุ้นกำหนด
แต่ต้องไม่น้อยกว่าห้าคน กรรมการจะถือหุ้นของบริษัทฯ หรือไม่ก็ได้
แต่กรรมการไม่น้อยกว่ากึ่งหนึ่งของจำนวนกรรมการทั้งหมดต้องเป็นผู้มีถิ่นฐานอยู่ในราชอาณาจักร

2. การเลือกตั้งกรรมการของบริษัทฯ ให้กระทำโดยที่ประชุมผู้ถือหุ้น
ทั้งนี้ตามหลักเกณฑ์และวิธีการดังต่อไปนี้

2.1 ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.2
ในการเลือกตั้งกรรมการอาจใช้วิธีการออกเสียงลงคะแนนเลือกกรรมการเป็นรายบุคคลคราวละคนหรือคราวละหลายคน
หรือด้วยวิธีการอื่นใดก็ได้ตามแต่ที่ประชุมผู้ถือหุ้นจะเห็นสมควร
แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม 2.1
ทั้งหมดจะแบ่งคะแนนเสียงแก่คนใดมากน้อยเพียงใดไม่ได้

2.3
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
ให้ประธานที่ประชุมเป็นผู้ออกเสียงชี้ขาด

9.3 ค่าตอบแทนกรรมการและผู้บริหารระดับสูง

1) ค่าตอบแทนรวม ( 1 กรกฎาคม 2548-30 มิถุนายน 2549)

+------------------+-------+------------------------------+-----------+
| บ                | จำนวน | ลักษณะของผลตอบแทน             | จำนวนเงิน  |
| ุคคลผู้ได้รับค่าตอบแทน | (คน)  |                              | (ล้านบาท)  |
+------------------+-------+------------------------------+-----------+
| คณะกรรมการ       |       |                              |           |
+------------------+-------+------------------------------+-----------+
| -คณะกรรมการบริษัท  | 13    | เบี้ยประชุม เบี้ยกรรมการ          | 3.40      |
+------------------+-------+------------------------------+-----------+
|                  |       | บำเหน็จกรรมการ                | 5.77      |
+------------------+-------+------------------------------+-----------+
| -คณะกรรมการบริหาร | 5     | เบี้ยประชุม                     | 0.72      |
+------------------+-------+------------------------------+-----------+
| -ค               | 4     | เบี้ยประชุม                     | 0.88      |
| ณะกรรมการตรวจสอบ |       |                              |           |
+------------------+-------+------------------------------+-----------+
| -คณะกรรมการสรรหา | 3     | เบี้ยประชุม                     | 0.10      |
+------------------+-------+------------------------------+-----------+
| ผู้บริหารระดับสูง     | 6     | เงินเดือน โบนัส                 | 23.70     |
+------------------+-------+------------------------------+-----------+

2) ค่าตอบแทนอื่นๆ

  -ไม่มี-

9.4 การกำกับดูแลกิจการ

 คณะกรรมการบริษัท ได้ให้ความสำคัญต่อการบริหารจัดการให้เป็นไปอย่างถูกต้อง โปร่งใส 

ยุติธรรมและตรวจสอบได้มาตลอดเวลาซึ่งสอดคล้องกับแนวทางของตลาดทรัพย์แห่งประเทศไทยเกี่ยวกับการบริหารจัดการกิจการให้มีการกำกับดูแลที่ดี
โดยคณะกรรมการบริษัทได้มีการกำหนดนโยบายการกำกับดูแลกิจการที่ดีขึ้น
และจัดทำเป็นลายลักษณ์อักษร และได้มีการประกาศให้ผู้บริหาร พนักงานทุกคนของบริษัทฯ
ทราบและยึดถือปฏิบัติมาตั้งแต่เดือนกันยายน 2545
และเมื่อบริษัทฯได้มีการขยายการลงทุนไปในธุรกิจแขนงต่างๆ บริษัทฯ
ก็ได้นำนโยบายการกำกับดูแลกิจการที่ดีไปใช้กับการดำเนินธุรกิจของกิจการบริษัทฯ ในเครือด้วย
เนื่องจากคณะกรรมการมีความตั้งใจที่จะให้การดำเนินธุรกิจทั้งปวงของบริษัทฯ เป็นไปอย่างถูกต้อง
โปร่งใส ยุติธรรม อันจะช่วยสร้างความเชื่อมั่นให้แก่ผู้ที่เกี่ยวข้อง
ไม่ว่าจะเป็นผู้ถือหุ้นหรือผู้มีส่วนได้เสียกลุ่มต่างๆ ของบริษัทฯ
โดยนโยบายการกำกับดูแลกิจการของบริษัทฯ ประกอบด้วย

1. สิทธิและความเท่าเทียมกันของผู้ถือหุ้น และผู้มีส่วนได้เสีย

2. คณะกรรมการ-โครงสร้าง บทบาท หน้าที่ ความรับผิดชอบและความเป็นอิสระ

3. การเปิดเผยข้อมูลและความโปร่งใส

4. การควบคุมภายในและบริหารความเสี่ยง

5. จริยธรรมธุรกิจ

1. สิทธิและความเท่าเทียมกันของผู้ถือหุ้น และผู้มีส่วนได้เสีย

บริษัทฯ ได้ให้ความสำคัญอย่างมากต่อสิทธิและความเท่าเทียมกันของผู้ถือหุ้น
โดยผู้ถือหุ้นทุกรายจะได้รับการปฏิบัติที่เท่าเทียมกันในเรื่องต่าง ๆ ได้แก่
การเข้าร่วมประชุมผู้ถือหุ้นเพื่อรับทราบผลการดำเนินงานประจำปีและสารสนเทศของบริษัทฯ
การออกเสียงลงคะแนนในที่ประชุมผู้ถือหุ้นในการแต่งตั้ง ถอดถอนกรรมการ การได้รับเงินปันผล
ตลอดจนการซักถามหรือแสดงความเห็นในเรื่องต่าง ๆ
ที่คณะกรรมการได้รายงานให้ทราบหรือได้ขอความเห็นจากที่ประชุมผู้ถือหุ้น เป็นต้น

1.1 การประชุมผู้ถือหุ้น

บริษัทฯ ได้กำหนดให้มีการประชุมสามัญผู้ถือหุ้นประจำปี 2548 ขึ้น
โดยได้มีการส่งเอกสารเชิญประชุม
พร้อมทั้งรายงานผลการดำเนินงานประจำปีของบริษัทฯให้แก่ผู้ถือหุ้นทุกรายเป็นการล่วงหน้าประมาณ
10 วัน ซึ่งในการประชุม บริษัทฯได้จัดสถานที่ กำหนด วัน เวลา ที่เหมาะสม
เพื่อให้ผู้ถือหุ้นสามารถเข้าร่วมการประชุมได้อย่างสะดวก
โดยหากผู้ถือหุ้นท่านใดไม่สะดวกในการเข้าประชุม บริษัทฯ
ก็ได้มีการจัดทำหนังสือมอบฉันทะโดยผู้ถือหุ้นสามารถมอบหมายให้ตัวแทนของผู้ถือหุ้นเข้าร่วมประชุมแทนได้
หรือสามารถเลือกว่าจะมอบหมายให้กรรมการอิสระของบริษัทฯ ซึ่งกำหนดไว้ 2 ท่าน
ให้ผู้ถือหุ้นสามารถเลือกเป็นตัวแทนเข้าร่วมประชุม ทั้งนี้ การประชุมในปี 2548 ที่ผ่านมา
ผู้ถือหุ้นได้เข้าร่วมประชุมเพื่อรับทราบ ผลการดำเนินงานประจำปีของบริษัทฯ
การออกเสียงลงมติในวาระต่าง ๆ มีการซักถาม ให้คำชี้แนะ
หรือแสดงความเห็นต่อการดำเนินงานของบริษัทฯ ได้อย่างเท่าเทียมกัน

1.2 สิทธิของผู้มีส่วนได้เสีย

บริษัทฯ ได้มีการดูแลให้ผู้มีส่วนได้เสียกลุ่มต่าง ๆ ได้รับการปฏิบัติอย่างเหมาะสม เสมอภาค
และเป็นธรรม รวมทั้งเสริมสร้างความเข้าใจกับผู้มีส่วนได้เสียกลุ่มต่าง ๆ
เพื่อให้เกิดความร่วมมือระหว่างบริษัทฯ กับผู้มีส่วนได้เสียในการสร้างความมั่นคง ก้าวหน้า
อย่างยั่งยืนแก่บริษัทฯ เช่น

• ผู้ถือหุ้น บริษัทฯ มีการดำเนินธุรกิจอย่างโปร่งใส ถูกต้อง และยุติธรรม
เพื่อสร้างผลประโยชน์สูงสุดต่อผู้ถือหุ้นทุกรายอย่างเท่าเทียมกัน

• ลูกค้า ถือว่าเป็นบุคคลสำคัญต่อการดำเนินธุรกิจของบริษัทฯ ซึ่งบริษัทฯ
ได้มีการกำหนดนโยบายการบริหารจัดการเพื่อสร้างความพึงพอใจแก่ลูกค้าและเพื่อให้ลูกค้าเกิดความมั่นใจในการบริการของบริษัทฯ
ให้มากที่สุด โดยลูกค้าหรือผู้มาใช้บริการของบริษัทฯ
สามารถร้องเรียนหรือแสดงความเห็นต่อการบริการของบริษัทฯ
ได้โดยข้อร้องเรียนหรือความเห็นนั้นหากเรื่องใดเป็นเรื่องที่สามารถดำเนินการปรับปรุงแก้ไขได้บริษัทฯ
จะพยายามดำเนินการปรับปรุงแก้ไขในทันที

• พนักงานทุกระดับ ถือเป็นทรัพยากรอันมีคุณค่าและสำคัญยิ่งของบริษัทฯ ซึ่งบริษัทฯ
ได้ให้ความเป็นธรรมต่อพนักงานทุกคนโดยไม่เลือกปฏิบัติ
ให้การดูแลในเรื่องผลตอบแทนและสวัสดิการของพนักงาน
ตลอดจนให้การสนับสนุนส่งเสริมเพื่อเชื่อมความสัมพันธ์อันดีระหว่างพนักงานด้วยกัน
และระหว่างพนักงานกับบริษัทฯ อย่างสม่ำเสมอ

2. คณะกรรมการ – โครงสร้าง บทบาท หน้าที่ ความรับผิดชอบและความเป็นอิสระ

บริษัทฯ ได้กำหนดให้มีคณะอนุกรรมการชุดต่าง ๆ ขึ้น
เพื่อช่วยคณะกรรมการบริษัทศึกษาในรายละเอียดและกลั่นกรองงานตามความจำเป็นและเหมาะสม
ได้แก่ คณะกรรมการบริหาร คณะกรรมการตรวจสอบ
และคณะกรรมการสรรหาและพิจารณาค่าตอบแทน ซึ่งโครงสร้างของคณะอนุกรรมการชุดต่างๆ
ได้แสดงไว้ในหัวข้อโครงสร้างการจัดการแล้ว จากโครงสร้างดังกล่าวบริษัทฯ
ได้ยึดถือตามหลักการกำกับดูแลกิจการที่ดี โดยมีกรรมการส่วนหนึ่งเป็นกรรมการอิสระ

2.1 ปัจจุบันคณะกรรมการบริษัท มีจำนวน 13 ท่าน ( ณ 30 มิถุนายน 2549 ) ประกอบด้วย

กรรมการที่เป็นผู้บริหาร 2 ท่าน

กรรมการที่มิได้เป็นผู้บริหาร 7 ท่าน

กรรมการอิสระ 4 ท่าน

ซึ่งจำนวนกรรมการอิสระของบริษัทฯ มีประมาณ 1 ใน 3 ของจำนวนกรรมการทั้งสิ้น

2.2 ภาวะผู้นำและวิสัยทัศน์

ประธานกรรมการ และ กรรมการผู้อำนวยการของบริษัทฯ เป็นคนละคนกัน และบริษัทฯ
ได้มีการแบ่งแยกอำนาจหน้าที่ระหว่างประธานกรรมการกับกรรมการผู้อำนวยการ อย่างชัดเจน
เพื่อให้เกิดความเหมาะสมในการบริหารจัดการ และได้จัดให้มีระบบการแบ่งแยกบทบาทหน้าที่
ความรับผิดชอบระหว่างคณะกรรมการกับฝ่ายจัดการ โดยฝ่ายจัดการมีความเป็นอิสระในการตัดสินใจ
หรือการบริหารจัดการภายใต้อำนาจดำเนินการที่กำหนดไว้ ซึ่งบริษัทฯ
ได้มีการจัดทำคู่มืออำนาจดำเนินการขึ้น
เพื่อกำหนดบทบาทและอำนาจในการบริหารจัดการให้ฝ่ายจัดการใช้เป็นแนวทางในการปฏิบัติโดยจะมีการปรับปรุงคู่มืออำนาจดำเนินการให้มีความเหมาะสม
ทันสมัย ต่อการดำเนินธุรกิจของบริษัทฯ
ทั้งนี้คณะกรรมการได้มีการติดตามการดำเนินงานอย่างใกล้ชิด
โดยกำหนดให้ฝ่ายจัดการรายงานผลประกอบการ หรือปัญหาต่าง ๆ
ในที่ประชุมคณะกรรมการบริษัทเป็นประจำทุกเดือน

จากผลการดำเนินงานที่ผ่านมา คณะกรรมการบริษัท
ได้เล็งเห็นถึงศักยภาพและความพร้อมในการขยายธุรกิจของบริษัทฯ
จึงได้มีมติให้มีการกำหนดวิสัยทัศน์ของบริษัทฯ ขึ้น
เพื่อให้ผู้บริหารและพนักงานนำไปปฏิบัติเพื่อสร้างความมั่นคงและเติบโตอย่างต่อเนื่องให้แก่บริษัทฯ
ต่อไป

วิสัยทัศน์ของบริษัท เอ็ม บี เค จำกัด (มหาชน) คือ

“ บริษัทชั้นนำที่เติบโตอย่างต่อเนื่อง มั่นคง โดยลงทุนในธุรกิจที่ให้ผลตอบแทนอย่างสม่ำเสมอ
ด้วยการบริหารอย่างมืออาชีพ มุ่งเน้นสร้างความมั่งคั่ง ความน่าเชื่อถือ
และความไว้วางใจแก่ผู้ที่เกี่ยวข้อง โดยยึดหลักธรรมาภิบาล”

2.3 ความขัดแย้งของผลประโยชน์

คณะกรรมการได้มีการกำหนดแนวทางในเรื่องความขัดแย้งของผลประโยชน์
โดยการปฏิบัติตามแนวทางของตลาดหลักทรัพย์ฯ
โดยจะพิจารณาแก้ไขปัญหาความขัดแย้งของผลประโยชน์อย่างรอบคอบ
ยึดหลักความซื่อสัตย์สุจริตมีเหตุมีผลและเป็นอิสระภายในกรอบจริยธรรมที่ดี
ตลอดจนมีการเปิดเผยข้อมูลอย่างครบถ้วนเพื่อผลประโยชน์ของบริษัทฯ โดยรวมเป็นสำคัญ
ซึ่งที่ผ่านมาของการประชุมคณะกรรมการบริษัท
หากวาระใดมีการพิจารณาเรื่องที่กรรมการท่านใดอาจมีส่วนได้เสียหรือเกี่ยวข้อง
กรรมการท่านนั้นจะไม่ร่วมประชุม หรืองดออกความเห็นในวาระดังกล่าว

2.4 ค่าตอบแทนกรรมการและผู้บริหาร

การจ่ายค่าตอบแทนแก่กรรมการ จะเป็นการจ่ายในลักษณะของเบี้ยประชุม และบำเหน็จกรรมการ
โดยกรรมการที่ปฏิบัติหน้าที่ในคณะอนุกรรมการต่าง ๆ เช่นคณะกรรมการบริหาร
คณะกรรมการตรวจสอบ เป็นต้น
จะได้รับค่าตอบแทนเพิ่มตามความเหมาะสมซึ่งเป็นไปตามมติที่ประชุมผู้ถือหุ้น

ส่วนการจ่ายค่าตอบแทนแก่ผู้บริหาร จะจ่ายในรูปของเงินเดือนและโบนัส ตามผลงานของบริษัทฯ
และการปฏิบัติงานของผู้บริหาร ซึ่งค่าตอบแทนของกรรมการและผู้บริหารประจำปี 2548/2549
บริษัทฯได้แสดงอยู่ในหัวข้อการจัดการ ในหน้าที่ 98

2.5 การประชุมคณะกรรมการ

คณะกรรมการชุดต่าง ๆ ได้แก่ คณะกรรมการบริษัท คณะกรรมการบริหาร
และคณะกรรมการตรวจสอบจะมีการประชุมเป็นประจำทุกเดือนอย่างน้อยเดือนละหนึ่งครั้ง
เพื่อรับทราบและติดตามผลการดำเนินงานในเรื่องต่าง ๆ ของบริษัทฯ

สำหรับปี 2548/2549 คณะกรรมการบริษัทมีการประชุมตามวาระปกติทั้งสิ้น 13 ครั้ง
โดยกรรมการแต่ละท่านเข้าร่วมประชุมคณะกรรมการดังนี้

1. ท่านผู้หญิงชนัตถ์ ปิยะอุย จำนวน 11 ครั้ง

2. นายบันเทิง ตันติวิท จำนวน 13 ครั้ง

3. ศาสตราจารย์ไพจิตร โรจนวานิช จำนวน 13 ครั้ง

4. นางประคอง ลีละวงศ์ จำนวน 13 ครั้ง

5. ร้อยตำรวจโทฉัตรชัย บุญยะอนันต์ จำนวน 12 ครั้ง

6. นางผาณิต พูนศิริวงศ์ จำนวน 12 ครั้ง

7. นายศุภเดช พูนพิพัฒน์ จำนวน 13 ครั้ง

8. นายชนินทธ์ โทณวณิก จำนวน 10 ครั้ง

9. นายปิยะพงศ์ อาจมังกร จำนวน 13 ครั้ง

10. นายสุเวทย์ ธีรวชิรกุล จำนวน 13 ครั้ง

11. นายเขมภัทร นิสสัยสรการ จำนวน 13 ครั้ง

12. นายหัชพงศ์ โภคัย จำนวน 13 ครั้ง

13. นายอติพล ตันติวิท จำนวน 13 ครั้ง

2.6 การประเมินตนเองของคณะกรรมการบริษัท

ในปี 2548/2549
ที่ประชุมคณะกรรมการบริษัทได้จัดให้มีการประเมินผลการปฏิบัติงานตนเองของคณะกรรมการบริษัทขึ้น
การประเมินจะใช้แบบสอบถามของตลาดหลักทรัพย์ฯ เป็นแนวทาง
โดยกรรมการแต่ละท่านจะต้องทำการประเมินผลการปฏิบัติงานที่เกี่ยวข้องในด้านต่างๆ ได้แก่
ความพร้อมของกรรมการ การกำหนดกลยุทธ์และวางแผนธุรกิจ
การจัดการความเสี่ยงและการควบคุมภายใน การดูแลมิให้เกิดความขัดแย้งทางผลประโยชน์
การติดตามรายงานทางการเงินและการดำเนินงาน การประชุมคณะกรรมการ เป็นต้น
ซึ่งการตอบแบบสอบถามการประเมินผลการปฏิบัติงานตนเองของคณะกรรมการจะกำหนดให้กรรมการแต่ละท่านเป็นผู้ตอบและนำมาสรุปเพื่อวัดผลโดยรวม
ซึ่งในปี 2548/2549 นี้ ผลการประเมินตนเองของคณะกรรมการบริษัทอยู่ในเกณฑ์ดี
โดยมีการแสดงความเห็นหรือข้อเสนอแนะเพิ่มเติมในเรื่องต่าง ๆ
ซึ่งฝ่ายจัดการได้นำความเห็นหรือข้อเสนอแนะของคณะกรรมการบริษัทไปพิจารณาเพื่อดำเนินการปรับปรุงแก้ไขตามแนวทางหรือความเห็นของคณะกรรมการ

2.7 การประเมินตนเองของคณะกรรมการตรวจสอบ

ที่ประชุมคณะกรรมการตรวจสอบได้จัดให้มีการประเมินผลการปฏิบัติงานของคณะกรรมการตรวจสอบขึ้นเพื่อให้เป็นไปตามนโยบายการกำกับดูแลกิจการที่ดีของบริษัท
และเป็นการทบทวนผลงาน ปัญหาและอุปสรรคต่างๆ ในระหว่างปี
และเพื่อให้การปฏิบัติหน้าที่ของคณะกรรมการตรวจสอบมีประสิทธิผลมากขึ้น
รวมทั้งช่วยกระชับความสัมพันธ์ระหว่างคณะกรรมการตรวจสอบกับฝ่ายจัดการ ผู้สอบบัญชี
และสายตรวจสอบภายใน ซึ่งแบบประเมินฯ จะเกี่ยวข้องกับด้านต่างๆ ได้แก่
องค์ประกอบของคณะกรรมการตรวจสอบ การประชุมของคณะกรรมการตรวจสอบ
การสอบทานระบบการควบคุมภายใน การสอบทานรายงานทางการเงิน ความสัมพันธ์กับฝ่ายจัดการ
ผู้สอบบัญชี และสายตรวจสอบภายใน รวมถึงด้านอื่นๆ ที่เกี่ยวข้อง
โดยได้เริ่มดำเนินการครั้งแรกในปี 2546/2547 และจัดทำต่อเนื่องจนถึงปัจจุบัน
ซึ่งคณะกรรมการตรวจสอบได้มีการแก้ไขปรับปรุงข้อบกพร่องที่พบจากการประเมินตนเองอย่างสม่ำเสมอ
โดยผลการประเมินการปฏิบัติงานของคณะกรรมการตรวจสอบในปี 2548/549
ผลการประเมินอยู่ในเกณฑ์ดี

3. การเปิดเผยข้อมูลและความโปร่งใส

คณะกรรมการได้กำหนดเรื่องการเปิดเผยข้อมูลไว้ในนโยบายการกำกับดูแลกิจการที่ดีของบริษัทฯ
ซึ่งคณะกรรมการได้ให้ความสำคัญต่อการเปิดเผยข้อมูลเกี่ยวกับการจัดทำรายงานทางการเงิน
ผลการดำเนินงานของบริษัทฯ ให้มีความถูกต้อง ครบถ้วน ทันเวลาและโปร่งใส ดังนั้น
เพื่อให้ผู้ถือหุ้นหรือผู้เกี่ยวข้องได้ใช้ข้อมูลอย่างเท่าเทียมกัน บริษัทฯ
จึงได้มีการจัดตั้งหน่วยงานนักลงทุนสัมพันธ์ ทำหน้าที่ดูแลและให้ข้อมูลแก่นักลงทุนหรือผู้มีส่วนได้เสีย
พร้อมทั้งจัดทำข้อมูลต่าง ๆ แสดงไว้บนเว็บไซด์ของบริษัทฯ ชื่อ www.mbk-center.co.th
ทั้งนี้นักลงทุน
ผู้มีส่วนได้เสียหรือผู้สนใจทั่วไปสามารถเข้าดูข้อมูลทางการเงินหรือผลการดำเนินงานของบริษัทฯ
ได้ตลอดเวลา

4. การควบคุมภายในและการบริหารความเสี่ยง

4.1 การควบคุมภายใน

คณะกรรมการบริษัทได้กำหนดให้คณะกรรมการตรวจสอบทำหน้าที่ในการกำกับดูแลให้ระบบการควบคุมภายในของบริษัทฯ
ทั้งด้านการเงิน การดำเนินงาน มีความเหมาะสมและมีประสิทธิภาพรวมถึงการดูแลให้บริษัทฯ
มีการปฏิบัติตามข้อกำหนดและกฎหมายที่เกี่ยวข้อง การดูแลมิให้เกิดความขัดแย้งทางผลประโยชน์
ตลอดจนการติดตามควบคุมดูแลการดำเนินงานของบริษัทย่อย การนำทรัพย์สินของบริษัทฯ
และบริษัทย่อยไปใช้ประโยชน์ในทางมิชอบหรือไม่มีอำนาจ โดยบริษัทฯ
ได้จัดให้มีกลไกการตรวจสอบและถ่วงดุลในการกำกับดูแลดังกล่าว
โดยสายตรวจสอบภายในทำหน้าที่ในการตรวจสอบการปฏิบัติงานของทุกหน่วยงานทั้งของบริษัทฯ
และบริษัทในเครือ เพื่อให้การดำเนินงานด้านต่างๆ ของบริษัทฯ
มีระบบการควบคุมภายในที่เหมาะสม
รวมถึงการประเมินประสิทธิภาพและความเพียงพอของการควบคุมภายใน
ซึ่งสายตรวจสอบภายในสามารถปฏิบัติหน้าที่ตรวจสอบได้อย่างเต็มที่และรายงานผลการตรวจสอบทุกเรื่องต่อคณะกรรมการตรวจสอบเพื่อสั่งการและให้ความเห็นเพิ่มเติม
โดยคณะกรรมการตรวจสอบจะนำรายงานผลการตรวจสอบเสนอต่อที่ประชุมคณะกรรมการบริษัทเพื่อทราบหรือให้ความเห็น
โดยรายงานผลการตรวจสอบดังกล่าวฝ่ายจัดการของบริษัทฯ
และบริษัทในเครือจะนำไปพิจารณาดำเนินการปรับปรุงแก้ไขตามความเหมาะสม

ในปี 2548/2549 ที่ประชุมคณะกรรมการบริษัทและคณะกรรมการตรวจสอบ
ได้กำหนดให้มีการประเมินความเพียงพอของระบบการควบคุมภายในของบริษัทฯ
ตามแนวของตลาดหลักทรัพย์แห่งประเทศไทย
โดยการพิจารณาความเพียงพอของระบบการควบคุมภายในด้านต่างๆ ได้แก่
ระบบการควบคุมภายในด้านองค์กรและสภาพแวดล้อม ด้านการบริหารความเสี่ยง
ด้านการควบคุมการปฏิบัติงานของฝ่ายจัดการ ด้านระบบสารสนเทศและการสื่อสารข้อมูล
รวมถึงการควบคุมตรวจสอบว่ามีระบบการควบคุมภายในที่เพียงพอ
และเหมาะสมต่อการดำเนินธุรกิจของบริษัทฯ หรือไม่
ซึ่งที่ประชุมคณะกรรมการบริษัทและคณะกรรมการตรวจสอบ
ได้พิจารณาแล้วเห็นว่าระบบการควบคุมภายในที่เกี่ยวข้องกับด้านต่างๆ
ตามที่กล่าวมามีความเพียงพอและเหมาะสมและในปี 2548/2549 บริษัทฯ
ไม่พบข้อบกพร่องเกี่ยวกับระบบควบคุมภายใน

4.2. การบริหารความเสี่ยง

บริษัทฯ ได้จัดตั้งคณะกรรมการบริหารความเสี่ยงขึ้น ประกอบด้วยผู้บริหารระดับสูงของบริษัทฯ
เพื่อทำหน้าที่ดูแลการบริหารจัดการความเสี่ยงของบริษัทฯ
โดยมีหน่วยงานที่ทำหน้าที่โดยตรงในการรับนโยบายหรือแนวทางในการจัดการบริหารความเสี่ยง
ได้แก่ แผนกบริหารความเสี่ยง ฝ่ายบริหารระบบงาน
ซึ่งจะรายงานโดยตรงต่อคณะกรรมการบริหารความเสี่ยง

คณะกรรมการบริหารความเสี่ยง มีหน้าที่รับผิดชอบในการกำกับดูแล
ติดตามและทบทวนกระบวนการบริหารความเสี่ยงโดยรวมของบริษัทฯ ให้อยู่ในระดับที่เหมาะสม
ตลอดจนให้ข้อเสนอแนะ และวิธีการปฏิบัติในการบริหารความเสี่ยง
เพื่อให้การบริหารความเสี่ยงเป็นไปอย่างมีประสิทธิภาพและประสิทธิผลโดยรวมต่อบริษัทฯ
โดยจะรายงานสรุปผลการดำเนินงานให้คณะกรรมการบริษัทฯ ทราบ

ในรอบปีที่ผ่านมาบริษัทฯ อยู่ระหว่างวางแผน เพื่อดำเนินการในการบริหารความเสี่ยง
โดยให้ผู้บริหารฝ่ายต่างๆ
ศึกษาและเตรียมการในการบริหารความเสี่ยงในหน่วยงานของตนเองส่วนการบริหารความเสี่ยงของฝ่ายที่ได้ดำเนินการไปแล้ว
เช่น งานด้านระบบวิศวกรรม หรือระบบคอมพิวเตอร์
และได้มีการกำหนดให้ดำเนินการบริหารความเสี่ยงในเรื่องอื่นๆ ต่อไป

5. จริยธรรมและจรรยาบรรณ

คณะกรรมการบริษัทได้จัดทำคู่มือจริยธรรมและจรรยาบรรณของบริษัทฯ ขึ้น เพื่อให้กรรมการ
ผู้บริหาร และพนักงานทุกคนของบริษัทฯ และบริษัทในเครือใช้เป็นแนวทางในการประพฤติ
ปฏิบัติหน้าที่ให้เหมาะสม เพื่อเป็นการสร้างภาพลักษณ์ที่ดี อันจะนำมาซึ่งความมั่นคงให้แก่บริษัทฯ
อีกทั้ง เพื่อให้เป็นไปตามนโยบายการกำกับดูแลกิจการที่ดีของบริษัทฯ โดยคู่มือฯ ดังกล่าวบริษัทฯ
ได้กำหนดจริยธรรมในการดำเนินธุรกิจของบริษัทฯ จรรยาบรรณในการปฏิบัติตนของกรรมการ
ผู้บริหาร และพนักงาน โดยแจกจ่ายให้แก่ กรรมการ ผู้บริหาร พนักงานของบริษัทฯ
และบริษัทในเครือ
โดยพนักงานใหม่จะได้รับการอบรมเรื่องคู่มือจริยธรรมในเบื้องต้นเพื่อสร้างความเข้าใจในการนำไปประพฤติปฏิบัติ

6. การดูแลเรื่องการใช้ข้อมูลภายใน

บริษัทฯ ได้มีนโยบายในเรื่องการใช้ข้อมูลภายในของบริษัทฯ อย่างชัดเจน
โดยผู้บริหารและพนักงานที่เกี่ยวข้อง ห้ามนำข้อมูลภายในของบริษัทฯ
ไปใช้เพื่อประโยชน์ส่วนตนหรือเผยแพร่ให้บุคคลอื่นทราบ
ซึ่งบริษัทฯได้กำหนดไว้ในข้อบังคับเกี่ยวกับการทำงาน และคู่มือจริยธรรมและจรรยาบรรณของบริษัทฯ
ว่าห้ามนำข้อมูลความลับของบริษัทฯ ไปเผยแพร่หรือใช้ประโยชน์ ส่วนการกำหนดหลักเกณฑ์
และช่วงเวลาห้ามการซื้อขายหลักทรัพย์ของบริษัทฯ นั้น
บริษัทฯได้กำหนดหลักเกณฑ์และเงื่อนไขอย่างชัดเจน
หรือหากกรรมการและผู้บริหารมีการเปลี่ยนแปลงการถือหลักทรัพย์ต้องมีการรายงานตามแบบ 59-2
ภายในเวลาที่สำนักงานคณะกรรมการกำกับหลักทรัพย์และตลาดหลักทรัพย์ฯ กำหนดทุกประการ
ทั้งนี้เพื่อให้เป็นไปตามนโยบายการกำกับดูแลกิจการที่ดีของบริษัทฯ
ซึ่งในรอบปีที่ผ่านมาไม่มีเหตุการณ์ใดที่เป็นการประพฤติ
หรือปฏิบัติไม่เหมาะสมต่อการใช้ข้อมูลภายในของบริษัทฯ

9.6 บุคลากร

[]

  9.6.1 จำนวนพนักงานทั้งหมด 416 คน ( ณ 30 มิ. ย. 49 ) มีผลตอบแทน (เงินเดือน
  โบนัส เงินกองทุนสำรองเลี้ยงชีพ ฯลฯ ) รวมทั้งสิ้น 131.01 ล้านบาท

  9.6.2 บริษัทไม่มีการเปลี่ยนแปลงจำนวนพนักงานอย่างมีนัยสำคัญ
  และไม่มีข้อพิพาทด้านแรงงานที่สำคัญในระยะ 3 ปีที่ผ่านมา

  9.6.3 นโยบายการพัฒนาพนักงาน

  บริษัทฯ ได้กำหนดนโยบายในการพัฒนาพนักงานดังนี้

  1) นโยบายทางด้านพัฒนาศักยภาพบุคลากร

  1. โดยการจัดหาการฝึกอบรมในทุกระดับพนักงานเป็นประจำทุกปี
  เพื่อให้สอดคล้องกับนโยบายบริษัทฯในการพัฒนาความรู้ความสามารถของบุคลากรเพื่อรองรับการเจริญเติบโตขององค์กร
  โดยการจัดทำฝึกอบรมภายนอกในระดับต่างๆ ของเจ้าหน้าที่ และพนักงาน

  2. การฝึกอบรมภายใน จัดทำโดยใช้แบบสำรวจความต้องการ
  และความจำเป็นในการฝึกอบรมของเจ้าหน้าที่และพนักงาน ในแต่ละหน่วยงานเพื่อฝึกฝนความรู้
  ความชำนาญ ในการเป็นผู้นำของหน่วยงาน
  เพื่อเตรียมรองรับทางด้านบุคลากรในการเลื่อนตำแหน่ง และรับผิดชอบงานที่เพิ่มขึ้น

  2) พัฒนาทางด้านสิ่งแวดล้อมความเป็นอยู่

  มีการดูแลในเรื่องชีวิตความเป็นอยู่ภายในองค์กร รวมถึงการจัดสวัสดิการต่างๆ
  ให้สอดคล้องกับสภาวะการของบริษัทฯ เพื่อให้เจ้าหน้าที่ และพนักงาน
  มีชีวิตความเป็นอยู่ที่ดีและเป็นการแก้ปัญหาเรื่อง turn over rate
  ของบริษัทให้อยู่ในระดับต่ำไม่มีการเคลื่อนย้ายบุคลากรบ่อยๆ
  ซึ่งจะต้องเสียค่าใช้จ่ายในการฝึกอบรมเจ้าหน้าที่ และพนักงานที่เข้าทำงานใหม่อยู่บ่อยๆ
  โดยคำนึงถึงรายรับและค่าใช้จ่ายของบริษัทเป็นเกณฑ์

  3) พัฒนาความมั่นคงทางด้านการทำงาน

  มีการจัดระบบโครงสร้างเงินเดือนที่ชัดเจน
  พร้อมกับความก้าวหน้าของตำแหน่งงานควบคู่กันเพื่อให้ เจ้าหน้าที่ และพนักงาน
  สามารถมองเห็นการเจริญเติบโต ทางด้านอาชีพการงานว่าสามารถก้าวขึ้นไปถึงตำแหน่งใด
  ในอนาคตของการทำงานในบริษัท